**Záznam z Verejnej prezentácie a prerokovania projektu „Zlepšovanie digitálnych zručností seniorov a znevýhodnených skupín vo verejnej správe“**

Dátum: 07. 05. 2021, 13:00– 15:00 hod.

Miesto konania: online MS Teams

Prítomní:

|  |  |  |  |
| --- | --- | --- | --- |
|  | Inštitúcia | Menovaní | Prítomní |
| 1 | MIRRI SR | PhDr. Radoslav Repa | Prítomný |
| 2 | MIRRI SR | JUDr. Tomáš Jucha, MSc | Prítomný |
| 3 | MIRRI SR | Mgr. Viktor Klik | Prítomný |
| 4 | MIRRI SR | Gustáv Budinský | Prítomný |
| 5 | MIRRI SR | Pavol Mihalkovič | Prítomný |
| 6 | MIRRI SR | Petra Koleková | Prítomná |
| 7 | MIRRI SR | Denisa Vasarábová Kutyová | Prítomná |
| 8 | Národná koalícia | Mário Lelovský | Prítomný |
| 9 | Národná koalícia | Andrej Bederka | Prítomný |
| 10 | Národná koalícia | Lukáš Lukáč | Prítomný |
| 11 | Partnerstvá pre prosperitu (PPP) | Milan Ištván | Prítomný |
| 12 | Ministerstvo dopravy a výstavby SR | Ivan Gašparík, Ing. | Prítomný |
| 13 | Ministerstvo dopravy a výstavby SR | Vladimír Sedláček | Prítomný |
| 14 | IT asociácia Slovenska | Emil Fitoš | Prítomný |
| 15 | žive/Ringier Axel Springer SK | Lukáš Kosno | Prítomný |
| 16 | žive/Ringier Axel Springer SK | Filip Hanker | Prítomný |
| 17 | Slovensko.Digital | Juraj Dillinger | Prítomný |
| 18 | Asseco Central Europe, a. s. | Júlia Sivecká | Prítomná |
| 19 | Asseco Central Europe, a. s. | Lucia Kandráčová | Prítomná |
| 20 | Asseco Central Europe, a. s. | Vladimíra Tomášiková | Prítomná |
| 21 | Microsoft | Marcela Havrilová | Prítomná |

**Manažérske zhrnutie:**

Cieľo verejného hearingu bolo predstavenie projektu a prediskutovanie pripomienok zaslaných v rámci verejného pripomienkovania. Pripomienky s ich finálnym vyhodnotením, zohľadňujúcim diskusie v rámci verejného hearingu budú zverejnené v dokumentoch v [MetaIS](https://metais.vicepremier.gov.sk/detail/Projekt/1ee7ab77-cc98-441e-827f-872698386460/cimaster?tab=documentsForm). Diskutované pripomienky sa týkali viacerých aspektov implementácie projektu, najmä pokiaľ sa jedná o postavenie MIRRI SR, proces realizácie testovania a vzdelávania, ako aj otvorenosti riešenia a jeho integrácie na ďalšie IS VS.

**Detailný zápis stretnutia**

Program

1. Zahájenie zasadnutia p. Repa
2. Prezentovanie prezentáciu na tému Projekt „Zlepšovanie digitálnych zručností seniorov a znevýhodnených skupín vo verejnej správe“ p. Jucha, p. Lelovský, p.Bederka
3. Diskusia
4. Záver zasadnutia

**K bodu 1:**

Pán Repa privítal všetkých zúčastnených a v úvodnom slove zdôraznil význam projektu z hľadiska plnenia národnej Stratégie digitálnej transformácie do roku 2030 ale aj z hľadiska európskych stratégií a zlepšenia postavenia Slovenskej republiky v indexe DESI. Následne predal slovo p. Juchovi, Lelovskému a Bederkovi, ktorí, predstavili účastníkom prezentáciu projektového zámeru a prístupu k projektu „Zlepšovanie digitálnych zručností seniorov a znevýhodnených skupín vo verejnej správe“.

**K bodu 2:**

P. Jucha v úvode prezentácie ozrejmil dôvody a ciele projektu, p. Lelovský sa zameral na zdôvodnenie potreby projektu ohľadom cieľových skupín projektu, kedy dochádza k starnutiu obyvateľstva a zároveň k digitalizácii ekonomiky, kde budú veľmi potrebné digitálne zručnosti, z čoho vyplýva potreba zvyšovania ich úrovne. Zdôraznil pritom fakt, že na Slovensku došlo k zlyhaniu trhu a  cieľ zvyšovania digitálnych zručností nie je možné dosiahnuť len klasickými trhovými nástrojmi. Následne pán Bederka prítomných oboznámil s návrhom biznisovej (služby riešenia) a aplikačnej (komponenty riešenia) vrstvy navrhovanej platformy, spolupracujúcimi subjektmi, ako aj základnými údajmi týkajúcimi sa rozpočtu, cost-benefit analýzy a prínosov projektu. Rovnako oboznámil prítomných s doručenými pripomienkami a ich vyhodnotením. Všetky pripomienky boli z pohľadu MIRRI SR a Národnej koalície zapracované alebo vysvetlené. P. Jucha ozrejmil, že vyhodnotenie pripomienok bolo pripomienkujúcim subjektom zaslané pred verejným prerokovaním, pričom v rámci diskusie bude ďalší priestor na ich prediskutovanie.

Po ukončení prezentácie p. Jucha vyzval zúčastnených aby prešli k diskusii.

**K bodu 3:**

Diskusiu otvoril pán Fitoš otvoril stretnutie otázkami ohľadom striebornej ekonomiky a návrhom, aby tvorcovia projektu skonzultovali prípadné previazanie projektu so životnými situáciami, ktorými sa zaoberá sekcia MIRRI SR - SITVS. Pán Repa za stranu MIRRI SR vysvetlil dôležitosť a význam striebornej ekonomiky pre krajinu ako aj z pohľadu Európskej komisie, pričom tento fenomén aj vzhľadom na početnú staršiu generáciu vytvára potenciál pre nové trhové príležitosti. Pokiaľ ide o prepojenie so životnými situáciami, týmto sa počas trvania projektu bude MIRRI SR zaoberať.

Ďalej sa o slovo prihlásil pán Dillinger zo Slovensko.Digital, ktorý úvodné pripomienky smeroval k chýbajúcemu nastaveniu procesov ktoré majú zabezpečiť koordináciu, organizovanie účastníkov, realizáciu školení, testovanie, ako aj chýbajúce prepojenie na činnosti ostatných OVM v oblasti vzdelávania. Rovnako tak uviedol chýbajúce kompetencie MIRRI SR v tejto oblasti. Na pripomienky reagoval pán Repa, ktorý uviedol, že projektom dochádza k naplneniu opatrení definovaných v rámci Stratégie digitálnej transformácie Slovenska 2030, ktorý definuje úlohu MIRRI SR a postavenie jednotlivých stakeholderov. Zároveň zdôraznil, že úloha MIRRI vyplýva z kompetenčného zákona, keďže MIRRI SR je zodpovedné nielen za informatizáciu spoločnosti ale rovnako aj za politiku digitálneho trhu. Spomenul tiež pripravovaný materiál vo vzťahu k stratégii DESI, ktorý definuje MIRRI SR ako koordinátora stratégie a taktiež gestora pripravovanej Národnej stratégie pre digitálne zručnosti, na ktorej bude spolupracovať práve s ďalšími rezortmi a samosprávou. Pán Dillinger uviedol, že tieto informácie je potrebné zapracovať do dokumentov.

Pán Dillinger ďalej bližšie ozrejmil pripomienku vo vzťahu k alternatívnym spôsobom riešenia, napríklad formou poukazov na vzdelávanie. Do diskusie sa zapojilo viacero prítomných, za stranu MIRRI SR pán Repa, ako aj za stranu Národnej koalície pán Lelovský a pán Bederka. Uviedli, že navrhovaný projekt je pilotným projektom, komplementárnym k ďalším aktivitám a zároveň zdôraznili, že na Slovensku jednoznačne dochádza k zlyhaniu trhu, kedy dostupné nástroje nie sú dostatočné a nevedú k splneniu cieľov a zvyšovaniu digitálnych zručností. Projekt vychádza zo skúseností z projektu IT Fitness test, pričom aj Európska komisia odporúča využiť skúsenosti s IT Fitness testu a nadviazať na neho. Pán Repa taktiež poďakoval za návrh zo strany pána Dillingera, s tým, že ďalšie nástroje na zvyšovanie digitálnych zručností budú analyzované s cieľom ich podporiť z ďalších finančných zdrojov.

Pán Dillinger ďalej uviedol potrebu definovania otvorenej licencie nielen vo vzťahu k IT riešeniu, ale aj k samotnému obsahu v rámci platformy. Ocenil, že platforma bude otvorená v súlade s podmienkami verejnej softvérovej licencie, ale je potrebné zabezpečiť aby bol otvorený aj samotný obsah v rámci platformy. Pán Bederka reagoval, že obsah bude poskytnutý členmi Národnej koalície bezodplatne, avšak nie je možné garantovať, že členovia Národnej koalície poskytnú licenciu aj na jeho ďalšie šírenie alebo spracovanie tretími stranami.

Ďalšia diskusia bola venovaná chýbajúcim náležitostiam vo vzťahu k princípu 1x a dosť, My Data a Open Api. Prítomní zástupcovia MIRRI SR a Národnej koalície vysvetlili, že projekt je pilotným projektom, ktorý v prípade preukázania deklarovaných prínosov bude ďalej rozširovaný a budú doplnené ďalšie funkcionality a integrácie, ktoré zatiaľ nie sú súčasťou projektu z objektívnych dôvodov týkajúcich sa cieľovej skupiny (napr. potreba eID v prípade doťahovania údajov z referenčných registrov), resp. časovej a finančnej realizovateľnosti (My Data, API Gateway). Pán Dillinger v reakcii požadoval, aby projekt na to pamätal do budúcnosti a nebol uzatvoreným projektom, ktorý nebude možné jednoducho rozširovať. Pán Lukáč reagoval, že projekt bude postavený na open source platforme, ktorá umožňuje pomerne jednoduchú integráciu na tretie strany a zároveň je projekt dizajnový tak, aby splnil potrebné náležitosti pre jeho neskoršiu integráciu na potrebné informačné systémy. Integrácia na ďalšie IS v rámci ďalšieho rozvoja platformy je deklarovaná aj v projektovej dokumentácii.

Pán Dillinger taktiež upozornil na potrebu, aby medzi funkcionalitami riešenia nechýbala možnosť pridávania ďalšieho obsahu a zároveň, aby boli dostupné funkcie pre lektorov a školiteľov. Pán Lukáč reagoval, že možnosť pridávania obsahu je uvedená v rámci aplikačnej architektúry riešenia, ako funkcionalita modulov pre eLearning a testovanie. Zároveň projektová dokumentácia obsahuje popis jednotlivých rolí, vrátane lektorov a tvorcov obsahu.

**K bodu 4:**

Pán Jucha sa na záver poďakoval za účasť všetkým zúčastneným a pozitívne zhodnotil dnešné stretnutie a poprial príjemný zvyšok dňa.